โอลิเวีย เดอ แฮวีลันด์

เดม โอลิเวีย แมรี เดอ แฮวีลันด์, ดีบีอี (; 1 กรกฎาคม ค.ศ. 1916 – 26 กรกฎาคม ค.ศ. 2020) เป็นนักแสดงชาวอเมริกันที่เกิดในประเทศญี่ปุ่น อาชีพการแสดงของเธอมีช่วงยาวนานตั้งแต่ปี ค.ศ. 1935 ถึง 1988 เธอปรากฏอยู่ในภาพยนตร์ 49 เรื่อง และเป็นหนึ่งในดาราชั้นนำในยุคทองของภาพยนตร์ฮอลลีวูดยุคคลาสสิก น้องสาวของเธอคือนักแสดงหญิง โจน ฟอนเทน

เดอ แฮวีลันด์ มีชื่อเสียงจากการแสดงคู่กับเออร์รอล ฟลินในภาพยนตร์ผจญภัยเรื่อง กัปตันบลัด (1935) และ โรบินฮู้ด จอมโจรผจญภัย (1938) หนึ่งในบทบาทของเธอที่เป็นที่รู้จักอย่างดีคือบทเมลานี แฮมมิลตัน ในภาพยนตร์คลาสสิกเรื่อง วิมานลอย (1939) เดอ แฮวีลันด์ เลิกรับบทสาวไร้เดียงสาในช่วงคริสต์ทศวรรษที่ 1940 และหลังจากนั้นเธอก็ได้รับรางวัลจากการแสดงใน ทูอีชฮิสโอน (1946), เดอะสเนกพิต (1948) และ เดอะแอเรส (1949) รวมไปถึง 2 รางวัลออสการ์ เธอยังประสบความสำเร็จในการทำงานบนละครเวทีและโทรทัศน์ เดอ แฮวีลันด์เคยอาศัยอยู่ในปารีสตั้งแต่คริสต์ทศวรรษ 1950 และได้รับรางวัลเชิดชูอันทรงเกียรติมากมาย เช่น เหรียญศิลปินดีเด่นแห่งชาติจากสหรัฐ เครื่องอิสริยาภรณ์เลฌียงดอเนอร์ และได้รับพระราชทานให้มีคำนำหน้านามว่าเดมจากจักรวรรดิบริติช

เดอ แฮวีลันด์เสียชีวิตเมื่อวันที่ 26 กรกฎาคม ค.ศ. 2020 ด้วยอายุ 104 ปี

 อ้างอิง 

แหล่งข้อมูลอื่น


 โอลิเวีย เดอ แฮวีลันด์ ที่ออลมูวี
 โอลิเวีย เดอ แฮวีลันด์ ที่อินเทอร์เน็ตบรอดเวย์ดาตาเบส

 โอลิเวีย เดอ แฮวีลันด์ ที่ทีซีเอ็มมูวีเดตาเบส
 "Olivia de Havilland - A Century of Excellence", fair use compilation of movie clips, 6 min.

หมวดหมู่:บุคคลที่เกิดในปี พ.ศ. 2459
หมวดหมู่:บุคคลที่เสียชีวิตในปี พ.ศ. 2563
หมวดหมู่:ชาวอเมริกันที่มีอายุเกิน 100 ปี
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงภาพยนตร์หญิงชาวอเมริกัน
หมวดหมู่:ผู้ได้รับเครื่องราชอิสริยาภรณ์ดีบีอี
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:นักแสดงภาพยนตร์หญิงชาวอังกฤษ